KWG โดนถล่ม! รูดแรงกว่า 14% ถูกขายทำกำไร-Cash Balance
KWG โดนถล่ม! รูดแรงกว่า 14% หลังเจอแรงขายทำกำไร-ติดCash Balance ล่าสุด ณ เวลา 10.09 น. อยู่ที่ระดับ 5.15 บาท ลบ 0.85 บาท หรือ 14.17% สูงสุด 5.40 บาท ต่ำสุด 4.80 บาท ด้วยมูลค่าซื้อขาย 47.39 ล้านบาท
20 เม.ย. 2560

ผู้สื่อข่าวรายงานว่าราคาหุ้นบริษัท คิง ไว กรุ๊ป (ประเทศไทย) จำกัด (มหาชน) หรือ KWG ล่าสุด ณ เวลา 10.09 น. อยู่ที่ระดับ 5.15 บาท ลบ 0.85 บาท หรือ 14.17% สูงสุด 5.40 บาท ต่ำสุด 4.80 บาท ด้วยมูลค่าซื้อขาย 47.39 ล้านบาท ขณะที่ดัชนีตลาดหุ้นไทยโดยรวมลบ 0.04%

โดยราคาหุ้น KWG ปรับตัวลงแรง คาดว่านักลงทุนขายทำกำไรหลังราคาหุ้นปรับตัวขึ้นสูงติดต่อกันถึง 5 วัน ระหว่างวันที่ 11 เม.ย.-19 เม.ย.60 นอกจากนี้ ตลาดหลักทรัพย์ได้ประกาศให้ KWG เข้าข่ายมาตรการกำกับการซื้อขายระดับ 1 : Cash Balance โดยมีผลตั้งแต่วันที่ 20 เม.ย.-9 พ.ค.60